ועדת הכלכלה, כנסת 20, פרוטוקול מספר 519, 2017-06-13 14:00

עבד אל חכים חאג' יחיא: בוקר טוב, אני פותח את הישיבה בנושא:

עבד אל חכים חאג' יחיא: תקנות המקרקעין (החלפת ספק גז בבית משותף) (שינוי התוספת לחוק), התשע"ו-2016.

עבד אל חכים חאג' יחיא: אחרי שעברנו את העניין ואישרנו את האפשרות לעבור מספק גז לספק גז אחר, עם כל התנאים, וכמה מסכימים ואיך מפרסמים ואיך מודיעים – עברנו את כל זה.

עבד אל חכים חאג' יחיא: יש לנו עכשיו את השלב שאתם מתבקשים לאשר לפי בקשת שרת המשפטים של תשלומי הפיקדון.

עבד אל חכים חאג' יחיא: מי מסביר לנו?

<נחום יהושע: התיקון שאנחנו מבקשים כאן הוא תיקון טכני למדי.

<נחום יהושע: אנחנו העברנו את צו הפיקוח על מחירי מצרכים ושירותים.

<נחום יהושע: זאת אומרת, כל נושא הפיקדונות, לעניין גביית הפיקדונות, המחירים המעודכנים של הפיקדונות, נקבעו בצו הפיקוח על המחירים לשירותים שעבר ב-2015, כאשר במסגרתו גם קבענו את אופן ההחזר וכמובן הסכומים המעודכנים.

<נחום יהושע: פה היום אנחנו רוצים להפנות במסגרת החוק לצו הזה, וגם לקבוע שדמי פיקדון שלא הוחזרו במועד - - -

עבד אל חכים חאג' יחיא: הענישה לאלה שלא מחזירים, סנקציות.

<נחום יהושע: סנקציה על איחור ואיזושהי ריבית על פיגור, כאשר התוספת היא של 15 מדמי הפיקדון בכל שבוע שלאחר המועד הקבוע לתשלום.

עבד אל חכים חאג' יחיא: ראיתי שבמקרים מסוימים הם גם לא התכוונו - - -

<נחום יהושע: נכון, ומאחר שזה ריבית נכבדה, אז אנחנו רוצים להשאיר גם מידה מסוימת של גמישות שניתן יהיה להפחית את הפיצויים ולבטל אותם אם יש נסיבות מוצדקות לכך.

עבד אל חכים חאג' יחיא: אם אפשר להאיר את עינינו כי החוק לא לפנינו.

עבד אל חכים חאג' יחיא: מה סדר הגודל של הפיקדונות, מבחינת עלויות, הסכומים שלהם, שצריכים להחזיר?

<יערה למברגר: עניין נוסף שמוצע לקבוע פה בצורה ברורה זה שדמי הפיקדון יחושבו לפי הקבוע בצו הפיקוח על מחירי מצרכים ושירותים שקובע את המחירים המרביים לפיקדון.

עבד אל חכים חאג' יחיא: ולכן רציתי את סדר הגודל, גם לפרוטוקול, שלא כל מי שיפתח את הפרוטוקול הזה ילך לחפש את החוק.

עבד אל חכים חאג' יחיא: אז שנדע גם אנחנו על מה מדובר.

<נחום יהושע: לפי צו הפיקוח, למיכל בקיבולת 12 קילוגרם, מה שמכונה בלון 12 קילו, סכום הפיקדון הוא 59.12 - - -

עבד אל חכים חאג' יחיא: אנחנו מדברים על מערכת גז מרכזית.

<נחום יהושע: שאלת באופן כללי.

<נחום יהושע: לגבי הפיקדונות במערכת גז מרכזית אנחנו מדברים בעיקר על וסת ומונה, כאשר מונה גז זה 50.10 שקלים, ווסת, תלוי איזה סוג של וסת, נע בין 8 ל-14 שקלים.

<אביטל סומפולינסקי: שזה פר צרכן?

<נחום יהושע: פר צרכן.

עבד אל חכים חאג' יחיא: זה פר צרכן כי לכל אחד יש את המונה ואת הווסת שלו.

<נחום יהושע: על צובר, שהוא גם חלק מציוד הגז בבית משותף, לא נגבה פיקדון.

עבד אל חכים חאג' יחיא: לא נגבה כי זה ביום ההקמה, זה חלק מההקמה של המבנה והקמת המערכת.

<נחום יהושע: נכון.

<נחום יהושע: אבל על החלק היחסי, אם אנחנו מדברים על מרכזיה, מה שקרוי מאגר גפ"ם במיכלים מטלטלים, החלק היחסי של צרכן בתוך המאגר גפ"ם, הפיקדון בגינו הוא 66 שקלים.

עבד אל חכים חאג' יחיא: מה זה החלק היחסי?

<נחום יהושע: החלק היחסי כי בסופו של דבר, אם יש לנו בניין ויש למטה מרכזיית מיכלים, כלומר, בלוני 48 מחוברים שהם מהווים את המרכזיה, אז בעצם, החלק היחסי של הצרכן מתוך הבלונים האלו - - -

עבד אל חכים חאג' יחיא: תן לי להבין.

עבד אל חכים חאג' יחיא: אז יש סכום מסוים על כל הבלונים - - -

<נחום יהושע: כאשר הבלונים משמשים כמרכזייה.

<לאה ורון: - - - יש את הסוג של הצובר ויש את הסוגים של מה שהם קוראים חוות מיכלים.

עבד אל חכים חאג' יחיא: ברור.

עבד אל חכים חאג' יחיא: ואז החלק היחסי מ-66?

<נחום יהושע: לא, החלק היחסי לכל צרכן זה 66 שקלים, שזה משקף בעצם את החלק היחסי שלו בכמות הבלונים שנמצאים - - -

<קריאה: עשיתם ממוצע שמשקף.

<נחום יהושע: נכון.

<אביטל סומפולינסקי: וריבית הפיגורים של ה-1% רלוונטית לכל סוגי הפיקדונות, אבל פה אנחנו מדברים רק על מערכת גז מרכזית, וההסדר המשלים שלה זה בתקנות ההסדרים.

עבד אל חכים חאג' יחיא: מחברות הגז אנחנו רואים מישהו פה?

<לירון בן יהודה: אני מייצג את חברת ישראגז אופק בע"מ, שמי לירון בן יהודה, אני סמנכ"ל החברה.

<לירון בן יהודה: אנחנו חברה שנותנת מחיר תחרותי מאוד בשוק הזה.

עבד אל חכים חאג' יחיא: אנחנו פה לא לפרסומת, אנחנו מדברים על התקנות.

<לירון בן יהודה: נכון.

<לירון בן יהודה: בקצרה, מאחר שיש חברות גז שעושות לא מעט מעברים של בניינים, יש כאלה, אבקש ממשרד האנרגיה למצוא דרכים יורת יעילות וקלות מבחינתכם, - - - את נושא ההקצאות מול בתי הזיקוק.

עבד אל חכים חאג' יחיא: ההקצאות, זה לא קשור לתקנות האלה.

<לירון בן יהודה: זה פחות קשור, אבל היה חשוב שישמעו.

<נחום יהושע: אני רק אציין שיש לנו תיקון לתקנות ההקצבות שנמצא על שולחן הוועדה.

עבד אל חכים חאג' יחיא: וזה לא נמצא היום.

<שלומית גרינפילד: אני שלומית גרינפילד, ממשרד המשפטים.

<שלומית גרינפילד: "תקנות המקרקעין (החלפת ספק גז בבית משותף) (שינוי התוספת לחוק), התשע"ז-2017"

<אביטל סומפולינסקי: צריך לשנות את הכותרת, כי החוק שונה ל:"החלפת ספק גז המספק גז באמצעות מערכת גז מרכזית)".

עבד אל חכים חאג' יחיא: אז את תדאגי לניסוח?

<שלומית גרינפילד: כן, אנחנו נעדכן את זה.

<שלומית גרינפילד: "בתוקף סמכותי לפי סעיף 5 לחוק המקרקעין (החלפת ספק גז בבית משותף), התשנ"א-1991 (להלן – החוק) ובאישור ועדת הכלכלה של הכנסת, אני מתקינה תקנות אלה:

<אביטל סומפולינסקי: למעשה, גם ההסדר הזה של בית-המשפט הוא זהה לחלוטין להסדר שכבר קבוע היום בתקנות לגבי מערכת גז שהיא לא מרכזית.

<אביטל סומפולינסקי: צריך סעיף תחילה?

<גל נוי-אפרת: לדעתנו, אין צורך בסעיף תחילה.

עבד אל חכים חאג' יחיא: זה צריך להתחיל מידית, לא?

<גל נוי-אפרת: זה יתחיל עם הפרסום ברשומות.

עבד אל חכים חאג' יחיא: למישהו יש הערות פה?

עבד אל חכים חאג' יחיא: אין.

עבד אל חכים חאג' יחיא: אז מי בעד?

עבד אל חכים חאג' יחיא: בעד – פה אחד

עבד אל חכים חאג' יחיא: התקנות אושרו.

עבד אל חכים חאג' יחיא: הישיבה נעולה.

עבד אל חכים חאג' יחיא: תודה רבה.